Samba de Uma Nota Só

”Samba de Uma Nota Só”, englanniksi ”One Note Samba”, on Antônio Carlos Jobimin säveltämä bossa nova -kappale vuodelta 1961. Newton Mendonça sanoitti kappaleen portugaliksi ja englanninkieliset sanat kirjoitti Jobim itse. Kerrotaan, ettei säveltäjä pitänyt kappaleidensa englanninkielisistä käännöksistä ja opetteli englantia voidakseen itse sanoittaa omia kappaleitaan englanniksi.

Kappale on yksi Jobimin tunnetuimmista sävellyksistä. Sen ovat nauhoittaneet lukuisia kertoja sekä Jobim että monet muut. Jobimin nauhoituksiin kuuluu muun muassa Stan Getzin ja Charlie Byrdin albumi Jazz Samba vuodelta 1962, Jobimin The Composer of ”Desafinado”, Plays vuodelta 1963 sekä Herbie Mannin ja João Gilberton Herbie Mann & Joao Gilberto with Antonio Carlos Jobim vuodelta 1964. Suomessa kappaleen levytti Laila Kinnunen vuonna 1963 Kari Tuomisaaren suomentamin sanoin.

Kappaleen nimi tarkoittaa ”yhden nuotin samba”, ja melodia perustuu nimensä mukaisesti yhden nuotin toistamiseen. Soitettava melodiasävel pysyy samana useiden tahtien ajan soinnun vaihtuessa sen alla. Luiz Bonfá kirjoitti myöhemmin kappaleen innoittamana bossa nova -sävellyksen ”Samba de Duas Notas” (kahden nuotin samba).

Lähteet 

Bossa nova -kappaleet
Jazzstandardit
Antônio Carlos Jobimin sanoittamat kappaleet
Antônio Carlos Jobimin säveltämät kappaleet
Vuoden 1961 kappaleet